Oficialusis leidinys L 311 , 27/11/2003 p. 0012 - 0013



Komisijos direktyva 2003/111/EB 2003 m. lapkričio 26 d., iš dalies pakeičianti Direktyvos 92/34/EEB dėl vaismedžių dauginamosios medžiagos ir vaisiams auginti skirtų vaismedžių prekybos II priedą (tekstas svarbus EEE) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1992 m. balandžio 28 d. Tarybos direktyvą 92/34/EEB dėl vaismedžių dauginamosios medžiagos ir vaisiams auginti skirtų vaismedžių prekybos [1], ypač į jos 1 straipsnio 3 dalį, kadangi: (1) Direktyva 92/34/EEB pateikia Bendrijos nuostatas dėl vaismedžių dauginamosios medžiagos ir vaisiams auginti skirtų vaismedžių prekybos Bendrijoje. Ji taikoma tos direktyvos II priede išvardytoms rūšims ir veislėms, (2) Tam tikrų vaisių genčių ir rūšių, kurios šiuo metu nėra įrašytos į Direktyvos 92/34/EEB II priedą, ekonominė svarba padidėjo. Atitinkamai tikslinga jas dabar įrašyti į tos direktyvos II priede pateiktą genčių ir rūšių sąrašą. Turėtų būti įrašytos šios gentys ir rūšys: Castanea sativa Mill., Ficus carica L., Fortunella Swingle, Poncirus Raf. ir Vaccinium L. Be to, Citrus sinensis (L.) Osbeck, C. limon (L) Burm. f., C. reticulata Blanco, C.paradisi Macf., C. aurantifolia (Cristm.) Swing, Fragaria x ananassa Duch. (braškės), Pyrus communis L., Ribes (raudonieji serbentai) ir Rubus (gervuogės) turėtų būti papildytos Citrus rūšimis, Fragaria rūšimis, Pyrus rūšimis, Ribes rūšimis ir Rubus rūšimis, o vietoj Cydonia Mill. turėtų būti įrašyta Cydonia oblonga Mill. (3) Aiškumo sumetimais Direktyvos 92/34/EEB II priedo sąrašas turėtų būti pakeistas nauju sąrašu, kuriame visos gentys ir rūšys būtų išvardytos abėcėlės tvarka su botanikos pavadinimais. (4) Todėl Direktyva 92/34/EEB turėtų būti atitinkamai pakeista. (5) Šioje direktyvoje numatytos priemonės atitinka nuolatinio Vaismedžių genčių ir rūšių bei dauginamosios medžiagos komiteto nuomonę, PRIĖMĖ ŠIĄ DIREKTYVĄ: 1 straipsnis Direktyvos 92/34/EEB II priedas pakeičiamas šios direktyvos priedo tekstu. 2 straipsnis 1. Valstybės narės priima įstatymus ir kitus teisės aktus, kurie, įsigalioję iki 2004 m. spalio 31 d., įgyvendina šią direktyvą. Šių nuostatų tekstus ir jų koreliacijos su šios direktyvos nuostatomis lenteles jos nedelsdamos pateikia Komisijai. Valstybės narės, tvirtindamos šias nuostatas, daro jose nuorodą į šią direktyvą, arba tokia nuoroda daroma jas oficialiai skelbiant. Nuorodos darymo tvarką nustato valstybės narės 2. Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus. 3 straipsnis Ši direktyva įsigalioja 20-tą dieną nuo jos paskelbimo Europos Sąjungos oficialiajame leidinyje. 4 straipsnis Ši direktyva yra skirta valstybėms narėms. Priimta Briuselyje, 2003 m. lapkričio 26 d. Komisijos vardu David Byrne Komisijos narys [1] OL L 157, 1992 6 10, p. 10. Direktyva su paskutiniais pakeitimais, padarytais Direktyva 2003/61/EB (OL L 165, 2003 7 3, p. 23). -------------------------------------------------- PRIEDAS " „II PRIEDAS GENČIŲ IR RŪŠIŲ, KURIOMS TAIKOMA ŠI DIREKTYVA, SĄRAŠAS Castanea sativa Mill. Citrus L. Corylus avellana L. Cydonia oblonga Mill. Ficus carica L. Fortunella Swingle Fragaria L. Juglans regia L. Malus Mill. Olea europea L. Pistacia vera L. Poncirus Raf Prunus amygdalus Batsch Prunus armeniaca L. Prunus avium (L.) L. Prunus cerasus L. Prunus domestica L. Prunus persica (L.) Batsch Prunus salicina Lindley Pyrus L. Ribes L. Rubus L. Vaccinium L.“ " --------------------------------------------------